LidanRubinov/Halacha-QA huggingface dataset:
שאלה: למה אומרים שירה (חיובית) על קשיים? - ד"ת לפרשת האזינו: שירת האזינו היא שירה שנכתבה לדורות. הקב ה מעיד בנו את השמיים והארץ ומצווה אותנו ללמוד את השירה הזו לדורות. מה כל כך מיוחד וחשוב בה? הסתכלתי על השירה הזאת, וסליחה על מה שאני הולכת לכתוב, לא הייתי קוראת לה שירה, במיוחד לא לאור כל הביטויים הקשים שיש בה כלפי עם ישראל (עם נבל ולא חכם, לדוגמא) או הזכרת הכעס הגדול של הקב ה כלפינו. היינו מצפים שהשירה תהיה רכה יותר, כדרכה של שירה. מה בעצם אנחנו צריכים לזכור לדורות? את התוכחה שיש בה? את הפורענות המתוארת בשירת האזינו? התשובה היא שכן ולא. המסר שאנחנו יוצאים איתו לשנה החדשה הוא המסר שיוצא מתוך שירת האזינו, בקשר לקשר שלנו עם הקב ה. אנחנו מגלים זאת בפסוק: "הרנינו גוים עמו כי דם עבדיו יקום ונקם ישיב לצריו וכפר אדמתו עמו", שם מפרש רש"י: "לאותו הזמן ישבחו האומות את ישראל: "ראו מה שבחה של אומה זו - שדבקו בהקב"ה בכל התלאות שעברו עליהם ולא עזבוהו, יודעים היו בטובו ובשבחו". הגויים רואים איך למרות כל הקשיים יש לעם ישראל יש קשר עם הקב"ה, איך הקשר שלנו עם הקב"ה הוא אהבה שאינה תלויה בדבר. אנחנו לא עוזבים את הקב"ה למרות הקשיים, והקב"ה לא עוזב אותנו למרות שבכל שנה אנחנו מתחרטים שוב ושוב. זאת הסיבה ששירה זאת נכתבה לדורות, כדי שנדע ונרגיש - אנחנו וה, זה לעולמים. מוזמנים לקרוא עוד דברי תורה ב בתורות www.facebook.com btorot שבת וחג שמח, בת-חן,
תשובה: בקריאת שירת האזינו, במיוחד אחרי יום כיפור, אפשר לחשוב שכלום לא השתנה ונשארנו במקום. הפרשה מלאה בביטויי פורענות, אז מה בדיוק קורה כאן? באמת, במבט ראשון כלום לא השתנה, אבל באמת - השינוי האמיתי קורה אם רק בוחרים לראות אותה. אחרי כל תלאות הפרשה על מה שהיה ומה שיהיה, כתוב "הרנינו גוים עמו כי דם עבדיו יקום". לא אנו השמחים, אלא הגוים "אז יאמרו בגוים הגדיל ה  לעשות עם אלה" כי גם בקשיים לא עזבנו את ה  ואת האמונה שלנו ושלו בנו. עברנו את יום כיפור ויצאנו עם תחושה שעשינו בה את מרב ההשתדלות והתפילה היתה מלאת כוונה, ובכל זאת משהואולי חסר. זה בדיוק סוד המעבר בין יום כיפור לסוכות שמתגלה בפרשה. משהו כן שתנה - ההסתכלות שלנו שרואה את הטוב בתהליכים שעברנו. לא תמיד קל לראות את זה כשחווים זאת, אך אם מבחוץ מרננים הגוים ואומרים זאת, אולי יש בכך משהו. כנראה כן עברנו משהו אמיתי, גם אם יש תחושה שלא הכל מושלם במקום העכשווי שלנו. זה אולי גם השיעור שמלווה אותנו במעבר מימי (אימת) הדין לימי (שמחת) סוכות. בגלל שאנו מרגישים שעדין לא השתלמנו, אנו יכולים להתפלל על הכלל בחג האוניברסלי, בסוכות. אנו יכולים לבוא ולתקן עולם באמת ובחיוביות של השמחה. מוזמנים לקרוא עוד דברי תורה ב בתורות  www.facebook.com btorot שבת וחג שמח, נתנאל,
שאלה: חלום שחלמתי בערב כיפור: חלמתי חלום בערב כיפור שהרגשתי צורך לשתף אותו לראות אם יש מסר. בעבר הייתי גרה בבני ברק חלמתי שאני מטיילת בבני ברק וכולם רצים והרגשה של יום שישי בבוקר שכולם ממהרים להספיק את ההכנות לשבת,אני הולכת ברחובות בני ברק ופתאום רואה סולם שבנוי על הר כול שלב בסולם בנוי משורשים ועלים כאילו ג ונגל פארק בתוך בני ברק ואנשים עולים ויורדים בסולם,אני נגשת לסולם ולא יודעת אם לעלות או לרדת הרגשתי צורך לרדת ואנשים צעקו לי לא לעשות את זה אמרתי אני מפחדת לעלות בהר אני ייפול וכולם צעקו לי לא תמשיכי!! את יכולה!!.לפתע אני מנסה לעלות כולי מפוחדת ולפתע אמי תופסת לי רגל אחד ואומרת לי אני נופלת אמרתי לה בחלום אמא תעזבי לי את הרגל אנחנו ניפול ביחד ואז הצלחתי לעלות בכוחות האחרונים שלי הצלחתי לעלות והושטתי יד לאמי ועזרתי לה לעלות בסולם ומשם עלינו למעלה וקמתי מהחלון (יש לציין שהיא תפסה לי רגל בחלום קמתי עם כאבים קטנים ברגל ) מודה לך אם יש פירוש לחלום
תשובה: מתאים ליום כיפור: יש לך חשש גדול מפני נפילה, את מרגישה בנפילה לכאורה. אבל את מגלה כוחות גדולים ויוצאת לעליה וכך מסיימת את החלום - בעליה. בכוח העליה שלך את מצליחה להעלות גם אחרים! מאחל לך שנה של התגברות על כל הנפילות וסיום בעליות גדולות.
שאלה: כיסוי ראש: א. אם אבא שלי מתחתן פעם שניה האם בבית שלו מותר לה להיות בלי כיסוי ראש גם כשאני נמצא? ב. איך מותר לנשים להיות עם שיער קצר הרי יש פה איסור לא ילבש שיער קצר זה מנהג גברים?
תשובה: שיער קצר יכול להיות גם לנשים - אני לא מכיר שיש בכך איסור לא ילבש. איך מותר לה להיות בבית שלה. היא צריכה לשאול את הרבנים שלה. לך בכל מקרה מותר לראות אישה נשואה בלי כיסוי ראש - כולנו חיים ככה כל הזמן.
שאלה: חרקים בסכך נצח: לרב! ניערתי את הסכך על כיסא לבן ויצאו ממנו חרקים אלו קנים מלאים, לאו דווקא חלולים. איך אפשר לנקות אותו בשביל להשתמש בו בחג בעז"ה?
שאלה: מלחמת גוג מגוג תגיע ממש בקרוב??: האם מלחמת גוג מגוג תגיע בקרוב? כבר כמה ימים אני חושב על המלחמה ועל בואו של המשיח אני רק בן 15 ואני לא הספקתי כלום בחיים. וראיתי שמתי שיגאל אותנו המשיח כולם יעזבו את העולם הזה ויעברו לעולם הבא ששם אין את הדברים שיש פה.וכמובן אני רוצה להספיק לעשות דברים גדולים שאגדל.אשמח אם תוכל להתייחס לדבריי ולהסביר לי בקצרה על המלחמה ואולי גם טיפה להרגיע אותי.
תשובה: תרגע!!!!!!!!!!!!!!!!!!!!!!!!!!!!!!!!!! אף אחד לא יודע אם מלחמת גוג ומגוג תהיה או אולי כבר היתה (מלחמת העולם השניה והשואה.) רבמ"ם כותב בנושא זה שאיש לא יודע איך יהיו הדברים הללו עד שיהיו. תראה את כל אנשי האמונה בדורנו - כולם מכינים עצמם לחיים שגרתיים: לקראת סוכות וארבע מנים, משפחות מתכוננות לשמחות - שונות, אנשים מתכננים לימודים ועבודה, חשוב שלאדם יהיו מעט דאגות - לשם כך נבראה התכונה הזאת. אלו צריכות להיות דאגות שמובילות להיות טובים יותר ולעשות טוב יותר. תדאג ללימוד התורה שלך, לקיום המצוות, למעשים הטובים שאתה עושה, לתיקון המידות, תדאג לחברים שלך שיש מה לעזור להם, תדאג לחלשים בקהילה שלך. לחברים שיש להם קשיים, תדאג לשלמות העם והארץ, תדאג לבניין ירושלים ולביאת משיח צדקנו.
שאלה: מלחמת עשר השנים - לאן מנתבים את הכוחות האלו?: הרגע קראתי מאמר מאוד יפה שמופיע כאן באתר על "מלחמת 10 השנים" שיש לכל אחד במהלך חייו. המלחמה הבילתי פוסקת הזאת של כל הקטע בין בינו לבינה. (דרך אגב מאמר ממש מומלץ ויפה!) אבל דבר אחד הציק לי, אני מבינה למה לא כדאי חבר בגיל הזה והכל. אבל אני כבר שנים שוברת את הראש על השאלה : מה עושים עם הכוחות האלו שאתה משקיע כל כך הרבה בנושא הזה? אני מוצאת את עצמי נדלקת על בנים המון, אחד אחרי השני. וזה לא מפסיק, לא משנה מה אני מנסה לעשות. אני אומרת לעצמי שוב ושוב שאני שולטת בזה, ושאני לא רוצה את זה. אבל זה כמו בילתי נשלט. אני לא מצליחה לשלוט בזה. וכן, אני יודעת שהמקום הזה הוא מאוד בריא וטבעי. אבל אני לא רוצה אותו כרגע! אני רוצה את השנים הקריטיות האלא לעצמי, כדי לבנות את עצמי כמו שצריך! ושלא יהיה איזה מישהו שיפריע לי לעשות את זה. מה עושים??? אני אבודה:(
תשובה: לשואלת היקרה שאלת שאלה יפה וחשובה מאד. אני רוצה לנסות להסתכל על הענין בצורה קצת אחרת. את צודקת לגמרי שהענין הוא  בלתי נשלט. הוא  בלתי נשלט  במובן הזה שאת לא יכולה להכריח את עצמך להפסיק להרגיש דברים. מה שאת כן יכולה לעשות זה ללמוד לחיות ביחד עם הרגשות האלו. לא  להלחם בהם  ולא  לשקוע בהם  אלא לנסות לראות איך חיים  ביחד איתם. האמת היא שרגשות ואפילו רגשות סוערים אינם ענין של גיל. אמנם קיים ההבדל בין ילד ובין מבוגר ביחס להתמודדות איתם. הילד נוטה  לשקוע  ברגשות שלו בעוד מבוגר יודע כיצד לתת מקום לרגשות ומעבר לכך להמשיך בתפקוד היומיומי הרגיל. כל פעם כשהרגשות צפים ואת בכל זאת ממשיכה הלאה בלימודים, בתנועת נוער, עם חברות וכו  - זה בונה את האישיות שלך - את  מתרגלת  אותה  התנהלות בוגרת  שהיא כל כך חשובה במהלך החיים. מקוה שהועלתי מעט, תגובות תתקבלנה בשמחה במייל שלי טוביה tsbias1 gmail.com
שאלה: קרש חיתוך פרווה שנפל עליו בשר: מה דינו של קרש חיתוך פרווה שנפל עליו בשר חם (חתיכות קציצה) שיצא מהמחבת? ובמקרה ונהפך לבשרי, כיצד ניתן להכשירו?
תשובה: הקרש בלע בשר לעומק שמה שמכונה בהלכה : "כדי קליפה". ולכן די לנקות היטב את הקרש ולהערת עליו מים מקומקום רותח. אם רוצים להכשיר תוך 24 שעות מאז נפילת הבשר על הקשר אז יש למרוח סבון או חומר אחר עם טעם פגום על המקום שנפל הבשר לפני שמערים עליו את המים או לשים חומר פוגם בתוך המים הרותחים. ואם אבל כבר 24 שעות אז די לערות עליו מים בלבד.
שאלה: טהרה: אני יודעת שיום המקווה זהו יום שאין לדחותו וקל וחומר שלא להקדימו. מה עושה אשה אשר לה ילדים קטנים ויום המקווה יוצא בשישי בערב והמקווה רחוק מאוד ואין מי שיהיה עם הילדים? הלוא, הגבר בבית הכנסת, יש לה ילדים לטפל בהם, ולאחר שהגבר מגיע מבית הכנסת יש את הקידוש ולאחריו כבר ממש מאוחר. ואיך תלך לבד בחושך למקווה? האם במצב כזה, ניתן לדחות את הטבילה ליום המחרת?
תשובה: אפשר לעשות את ההכנות לפני כן בבית. לצאת מוקדם, מבעוד יום, לבקש משכנה שתהיה עם הילדים, לפזר את הילדים בין השכנים לשעתיים, או אפילו לקחת שמרטף מבעוד יום בת את תטבלי הכי מוקדם שאפשר ותספיקי לחזור די קרוב לשעה שבעלך חוזר מבית הכנסת. בכל מקרה בעלך יעסיק את הילדים בסיפורים על הפרשה וכד  אם אין שום פתרון, אפשר לדחות את הטבילה אבל רק בתנאי ששניכם לגמרי שלמים עם ההחלטה הזאת.
שאלה: חטא יום לאחר יום כיפור: אני ביצעתי חטא יממה לאחר צאת יום הכיפורים.תוכן החטא אינו הנושא אלא העם העונש על החטא יהיה גדול יותר כיוון שהוא בוצע לאחר יום הסליחות או שעונשו יהיה כיאלו ביצעתי את החטא בכל יום רגיל אחר
תשובה: הגיע זמן להתבגר ולא לעשות  חשבונות  של עונשים. הבעיה של החטא אינו העונש אלא התוצאה שלו: הוא מרחיק אותך מהקב"ה. דוד המלך בקש שד  יעניש אותו ובלבד שידע שהחטא שוב לא רובץ עליו והוא יכול לדעת שהוא קרוב לקב"ה. תחשוב במושגים של התרחקות והתקרבות לקב"ה, זו התוצאה האמתית של החטא. תשאל את עצמך כמה החטא הזה - לאחר יום כיפור, מרחיק אותך מהקב"ה ומה אתה יכול לעשות כדי לשוב ולהתקרב אל ד.
שאלה: פגישה: לפני 18 ימים נגשתי לבחינה באנגלית וכשסיימתי הלכתי לתחנת אוטובוס כדי לחכות לאוטובוס ותוך כדי שאני מחכה הגיע בחור נחמד לתחנה שגם ניגש למבחן. ותוך כדי זה שאנחנו מחכים התפתחה שיחה בין שלושתנו (הייתה בחורה נוספת שחיכתה לאוטובוס) על המבחן ואותו בחור עשה עליי רושם ממש טוב. ומרוב דיבורים על המבחן שכחתי אפילו לשאול אותו איך קוראים לו ועכשיו אני רוצה לפגוש אותו שוב כי מאותו היום של המבחן הוא לא יוצא לי מהראש ואני לא יודעת מה לעשות? והאם יש תפילה פרק תהילים מסוים שבו אפשר לבקש לראות שוב את אותו בחור? לתשובה אודה!
תשובה: כל פרק תהלים וכל תפילה כנה טובה לעניין זה. אפשר להיות מעשיים יותר ולחפש מכרים משותפים? להתעניין במקום בו הבחור לומד? בהצלחה!
שאלה: עצירת עבודות של רכבת ישראל בשבתות: לאחרונה פורסם בתקשורת שמשרד הכלכלה החליט לבטל את היתריה של רכבת ישראל לבצע עבודות תשתית בשבת. בתגובה רכבת ישראל הודיעה שהדבר יגרום דחיות בביצוע פרוייקטים, וכן יפגע בפעילות הרכבת בימי שישי ובמוצ:ש - ואף באמצע שבוע, כאשר יצטרכו למצוא זמנים חלופיים לעבודות. כיצד כאדם דתי עלי להגיב לדברים הללו? מצד אחד, מאוד מרגיז שמתמנה שר חרדי לתפקיד של שר הכלכלה, והדבר גורר פגיעה בתושבי המדינה - על רקע דתי מדוע היה צורך להרוס מציאות קיימת? מנגד, האם כאדם דתי יש לי בכלל רשות להיות עצוב על מניעת חילול שבת? האם אפשר בכלל להתיחס לעניין בצורה מורכבת? ושמא בכלל הדברים קשורים ל פיקוח נפש לאומי - והדבר רק ממחיש את הצורך למצוא פתרון להלכות מדינה בימינו?
תשובה: השאלה שלך מנכיחה את העובדה שמתערבבים כאן שני נושאים, שכל אחד מהם קשור לשני, אך אינו מבוסס עליה. נושא אחד הוא נושא איסור עשיית פעילויות תשתית בשבת. זהו איסור הלכתי חד משמעי, ואיני מוצא כל מקום לחפש לו היתרים הקשורים ל"פיקוח נפש לאומי". במשך כל הדורות הייתה שמירת שבת כרוכה בהפסדים כלכליים. זו משמעותה הרוחנית והאמונית של שביתה מכל מלאכה. חובת השביתה מכל מלאכה נובעת משני כיוונים   ראשון בהם שמופיע בעשרת הדיברות שבפרשת יתרו הוא ההנכחה של האמונה העמוקה בבורא עולם, והמשך השביתה שהייתה קשורה בדרך בה הוא בחר לברוא את העולם  שני בהם הוא העניין החברתי, בו נצטווינו לקבוע יום מנוחה כללי, המביא לחיינו את הסולידריות שיש לנו עם כל העובדים בעולם, והחובה לזכור את יציאת מצרים ולהעניק בשל כך יום מנוחה לכולם, באותו יום מקודש שהוא יום השבת. נושא שני קשור להסכמים פוליטיים, סטאטוס קוו וכדו. מדינת ישראל מסוגלת להתארגן על פגיעה מינימאלית בנוסעי רכבת ישראל, ולשמור בכך על זהותה היהודית. ניתן לשחרר חיילים מעט מוקדם יותר אם יש "שבת קצרה" אז להחזירם מעט מאוחר יותר במוצאי שבתות, וכדו   לא זו בלבד, אלא שגם אם בשל כך בניית מסילות חדשות תארך זמן רב יותר   זהות חשובה יותר מקצב עבודה. לגבי עצם "קדושת הסטאטוס קוו" והאפשרות שאם הוא מופר לצד אחד   הוא יופר גם לצד השני, זו שאלה שצריכים פוליטיקאים לדון בה ולא רבנים. לעצמי אני מתרשם כי הוא מופר לכיוונים שונים (לדוגמה: היקף המסחר בשבת), אולם צריך לעבוד בשכל ובהגינות, ולחפש את הדרך להסכמה פוליטית רחבה, ולא למאבק מתמיד של כיפופי ידיים, העברת סמכויות לשר אחר וכדו.
שאלה: חרקים בסכך: לרב, מצאתי בסכך נצח חרקים, ריססתי משני הכיוונים, ואחרי זמן דפקתי על הריצפה משני הכיוונים. אני אמור להגיע למצב שלא יצא שום חרק, או שבערך 15 דפיקות מכל צד זה ר?
תשובה: כן
שאלה: הגנים הבאהיים: שבוע טוב הרב שנה טובה וחתימה טובה, רציתי לדעת האם מותר לי ללכת לגנים הבאהיים? אבי אומר שאסור כי זה להתלהב ממה שהגויים עשו, האם מש לחוש לזה גם שם או שזה קשור רק לכנסיות? אודה לתשובתך המהירה. נ.ב. בפיוט לכה דודי מדוע מוזכרים דווקא פרץ וישי ולא אנשים אחרים או דוד בעצמו?
תשובה: לשאלת הגנים הבהאיים: בנו של הרב עובדיה יוסף פסק כי ביקור בגנים הבהאים בחיפה, כמוהו כעבודה זרה ולכן חל איסור על יהודים לבקר שם. הרב הספרדי של חיפה, הרב שלוש, הצטרף לקריאה ועיין לעניין לכה דודי - נראה לי שהחרוז מוביל את העניין: תפרוצי - תעריצי - בן פרצי.
שאלה: תרומה במקום סעודת מצווה: בשעה טובה ומוצלחת נולדה לנו בת ב"ה בכורה. רצינו לדעת האם ניתן, במקום סעודת מצווה, לתרום סכום כסף לצדקה? האם יש עדיפות לסוג מסוים של צדקה (למשל בית תמחוי, או ארגון שעוזר לאנשים להשתקם מבחינה כלכלית)? האם יש לרב המלצה למקום ספציפי (חשבנו על קרן הצדיק ע"ש ר אריה לוין, על פעמונים, ועל תעסוקטיף)?
תשובה: לא מערבבים שמחה בשמחה. יש לקיים סעודת הודיה. לא חייבים סעודת פאר ראוותנית, אפשר  קידוש  פשוט ועממי. עיינו במושג  זבד הבת   אם רוצים לתרום כסף - בלי קשר.
שאלה: נדר: עם נדרתי נדר בלב והייתי בשלב כעס האם הנדר שלי תקף?
תשובה: נדר בלב אינו נדר עיין
שאלה: נסיעה בשבת עם מזוזה: קיבלת מבי מספר מזוזות חדשות שנבדקו, לצערי שכחתי אותם ברכב לפני שבת. נהגתי בשבת ברכב כשמזוזות ברכב.מה דין המזוזות?
תשובה: המזוזות כשרות. אתה מוטרד מ- הנסיעה  של המזוזות בשבת, ואינך מוטרד מהנסיעה שלך בשבת? אתה יותר יקר מהמזוזות, לך יש נשמה ולמזוזות אין נשמה. אף אחד לא יתיר לחלל שבת כדי להציל מזוזה אבל כדי להציל אותך יחללו שבת! הגיע הזמן שאתה תשמור שבת!
שאלה: טהרה: אני נשואי 6 שנים לפתע אשתי החליטה לא ללכת למקווה ללא תשובה ברורה לדעתי היא מנסה להעניש מה לעשות איתה?
תשובה: להתפייס אתה מהר. אל תכנסו למאבקי כוח - שניכם תפסידו. אם אתם מתקשים להסתדר, תפנו יחד לרב או רבנית או יועץ דתי לנישואים.
שאלה: האם יתכן ויש סיכוי שישוע בן יוסף הוא המשיח?: אני קראתי שהמשיח יתכן ומתגלה קודם בגלות דרך מעצמת על. ישוע הנוצרי התגלה כשלוש מאות שנה לאחר מותו באימפריה הרומית שהתנזרה. האם זה יכול להעיד כי ישוע בן יוסף הוא המשיח. אומרים שהמשיח לא ימות, דמותו של ישו נשארה גם לאחר מותו. יש הנהיג את האנושות באמצעות דמותו גם לאחר מותו, זה כאילו שהוא לא מת אלא הנהיג את העולם באמצות דמותו ודבריו גם לאחר מותו.
תשובה: אמונת ישראל לא מדברת על משיח שפועל לאחר מותו אלא על מנהיג שבחייו מביא גאולה לעם ישראל ולעולם - עיין בהלכות מלכים לרמב"ם. בסמוך לימות המשיח מגיעה גם תחיית המתים. מאז תחילת הנצרות העולם עבר מאות ואלפי שנים של מלחמות, רוע וסבל נורא. אי אפשר לומר שאנחנו חיים בעולם של גאולה שלאחר ביאת המשיח. אי אפשר לומר שמישהו  מנהיג את האנושות. האנושות עד היום מפוצלת מאוד, הנצרות אינה הדת הכי גדולה: יש אסלאם ועוד תרבויות ודתות אחרות של מליוני מליונים במזרח: בהודו סין ויפן. המשיח אמור לגאול תחילה את עם ישראל. אלפיים השנים האחרונות היו גלות נוראה. רק בתקופה זו כשזכינו לשוב לארצנו ולהתקבץ בה יחדיו אפשר לומר שאלו ימות משיח ואתחלתא דגאולה.
שאלה: מחזיק סכך: האם קרשים שמצאתי ברחוב שבעבר שמשו לבניה או כחלק מארון מיטה מותרים על מנת להחזיק את הסכך? (מלמעלה או מלמטה?) האם חיזוק הסכך לשלד הסוכה (לדפנות או לקרש שעובר לרחוב הסוכה לתמוך בסכך) ע"י אזיקונים אסור או שרק לא לשבת מתחת? חג שמח ו
תשובה: אסור לסכך בכלי שמקבל טומאה גם לא בחלקים של כלי שבור לכן חלקי ארון ומיטה פסולים לסכך. לעניין קשירת הסכך באזיקונים: אם הסכך אינו יכול לעמוד ברוח מצויה, יש להימנע מלקשור את הסכך לסוכה בדברים שאינם ראויים לסיכוך, כגון אזיקונים מפלסטיק, חוטי ברזל וכדו. ג. הדרך הטובה ביותר לפתרון העניין היא לשים על הסכך (המחצלת) כמה קורות, כך שהסכך יוכל לעמוד ברוח מצויה, וכנגד רוח שאינה מצויה לקשור את הסכך באזיקונים. מתוך
שאלה: בשר חלק רבנות: ו האם בשר לא מעובד עם הכשר שכתוב פיקוח של הרבנות הראשית חלק למהדרין. חברת טאק טורו. האם רמת הכשרות טובה כמו של הבדצים שבדף ההמלצות שלכם? והאם אישתי כבר קנה לסמוך על זה אפילו שאני מקפיד על בדצ או שלא להשתמש.?
תשובה: שאלה קשה. אין אפשרות לדעת איך השחיטה והבדיקות מתנהלות בכל שחיטה של רבנות חלק. לכל צוות את את ראש הצוות עם ההדגשים המיוחדים שלו. יש שמועות כאלו ואחרות בנושא זה, שיש צוותים יותר טובים וצוותים.?.?.? אם כל זה אנו ממליצים על שחיטת חלק חו"ל של הרה"ר. גם בבד"צים ישנם הבדלים והדגשים משלהם. יש שאומרים שבשר "גלאט" של בד"צים של אשכנזים אינו באמת בשר "חלק" של שיטת מר"ן הבית יוסף. ויש אומרים שגם הבד"צים הספרדים לא באמת מקפידים על "חלק בית יוסף" ללא רירין כלל וכלל. ויש אומרים שיש קבלה שידיהם שרירין מסוימים אינם בכלל רירין אף לשיטת הבית יוסף עצמו. נוסף על כל זה באופן כללי שוחטי הרה"ר הם אותם שוחטים ששוחטים גם לבד"צים בקיצור - לא פשוט. לא כתבתם איזה בד"צים אתם צורכים. ובכל אופן נראה לי שאם כבר קניתם אז אפשר להשתמש.
שאלה: התרחקות מהדת: בעלי ואני נשואים כ3 שנים! בעלי הוא אדם נורא עתבני שברוך ה לאט לאט אני לומדת למנוע את העצבים ולזכות ב בית אך קרה לבעלי מקרה שגרם לו להיות צדיק נורא ואני איתו, חשוב לציין שתמיד היינו שומריפ שבת אך אחרי המקרה הוא שם כיפה קבוע ו3 תפילות ואחרי שהכל נפתר הוא פשוט התרחק, אני לעומת זאת לקחתי על עצמי המון דברים שאני מאוד אוהבת את הדת וקשה לי שהוא פחות, הדת מרגיעה אותו ופתאום הוא יותר עצבני, אין תפילות באמצא השבוע, לא קם לשחרית שבשת, הוא עם כיפה רק בעבודה ושאר היום לא, פתאום יוצא לברים וכו.אני עצובה מכך יש לנו ילד וחשובה לי הדת. חשוב לי ללכת לבית כנסת בבוקר ולעשות טיול עם המשפחה, לאכול ארוחת בוקר משותפת ולא לקום ב7 והוא קם ב12 ולהיות לבד ולא להרגיש את השבת המשפחתית, אני נורא עצובה כשבאה השבת כי אני נורא בודדה בשבת, כך לא הכרתי את בעלי ונורא קשהלי עםזה! מרגישה שאני מגדלת את ילדי לבד וחשוב לציין שאין באפשרותי להגיד לו על הדת כי הוא יעשה ההפך מדבריי. לא רוצה ללחוץ עליו.
תשובה: המצוקה שלך נוגעת ללבי. את צודקת ברגישות שלך - לא ללחוץ ולא לתבוע ממנו, מפני שהתוצאה תהיה הפוכה. את חייבת לכבד את הבחירה של בעלך, עם זאת לנסות להתקדם על ידי שיחה בדרך נעימה וטובה. לשוחח על חיי זוגיות ומשפחה נעימים ושמחים יותר, לא כדרישה שלך אלא כמשהו טוב לשניכם יחד. תנסי להציע לו לקיים בית מסורתי - כך את תוכלי להמשיך בדברים שחשובים לך, כמו בית כנסת בשבת. זה לא ידרוש ממנו להקפיד על כל המצוות, הוא יעשה מה שהוא בוחר. תהיה ביניכם הסכמה על סעודת שבת, טיול עם הילד וכד  בשולי הדברים אני מרגיש שבאפן כללי קשה לך עם העצבנות של בעלך. אני בטוח שגם לו קשה עם העצבנות הזאת - היא מזיקה לו יותר מכולם. כאן המקום לחשוב על עזרה מקצועית של פסיכולוג. אני משער שאת מפחדת אפילו להעלות דבר כזה בפניו. לכן הדרך להתקדם היא שאת תלכי לטיפול אצל פסיכולוגית או עובדת סוציאלית. בשיחות אתה תלמדי איך להתמודד נכון עם הקשיים של בעלך ותמצאי את הדרך איך להביא אותו לטיפול בקשיים שלו עם עצמו. שנה טובה!
שאלה: עבודה בחוהמ: אני עובדת במפעל מזון שעובד בחול המועד ועובד בוקר, צהריים ולילה.מה הדין אם אני רוצה לעבוד משמרת לילה במפעל.אשמח לתשובה מהירה בבקשה לפני החג,
תשובה: אינני מוצא שום הבדל בין עבודה במשמרת יום או לילה. מי שלא יכול לקחת חופש רשאי לעבוד בחול המועד. רצוי לקחת חופש ולא לעבוד. גם בעבודה לא לעשות דברים שאסורים בחול המועד, אלא אם כן יש סיבה להתיר אותם. חג שמח!
שאלה: האם האוכל פרוה?: אפיתי קוביות חצלים (שהומלחו ונשטפו לפני האפיה )בתנור פרווה ובתבנית חלבית שלא השתמשתי בה כחלבית זמן רב והיה עליה גם נייר אפיה,באותו זמן היה בתנור גם פשטידת פטריות ובצל מטוגן בתבנית חד פעמית האם אפשר להגיש את החצילים והפשטידה בארוחה בשרית?
תשובה: כן
שאלה: האם האוכל פרוה?: אפיתי קוביות חצלים (שהומלחו ונשטפו לפני האפיה )בתנור פרווה ובתבנית חלבית שלא השתמשתי בה כחלבית זמן רב והיה עליה גם נייר אפיה,באותו זמן היה בתנור גם פשטידת פטריות ובצל מטוגן בתבנית חד פעמית האם אפשר להגיש את החצילים והפשטידה בארוחה בשרית?
שאלה: המשך לשאלת העבודה בחוהמ: אולי משמרת לילה פוגעת פחות בקדושת המועד.אין לי אפשרות לקחת ימי חופש אז זה אומר שזה יהיה על חשבוני
תשובה: אדם לא צריך להפסיד הכנסה בגלל חול המועד. על זה נאמר שמלאכה הותרה משום  דבר האבד. מבחינת ההבדל בין עבודת יום או לילה - תפעלי לפי מה שנכון בתנאים שלך.
שאלה: עבודה בסוכות: האם מותר לי לעבוד בחג סוכות? ביום שלישי?
תשובה: בעקרון אין לעבוד בחול המועד אלא אם כן הדבר דרוש לפרנסתך הבסיסית.
שאלה: נפילות: אני אוהב את הקב"ה אני מודה לו כל יום אבל אני כל הזמן נופל בהוצאת זרע ולא יודע מה לעשות יש לי טלוויזיה בבית,מחשב סמארטפון ואי אפשר לסנן הכל מה אני עושה כדי לשמור את עצמי לפחות עד הגיוס?
תשובה: אתה צריך לדעת שזו התמודדות ארוכה וקשה. זה לא מלחמה של "זבנג וגמרנו". הקב"ה נטע בנו כוח חיים חיובי ובריא - כוח ההולדה. הבעיה היא שהמציאות של היום לא מאפשרת לאנשים להתחתן מיד ולכן הכוח הזה מטריד ומכביד מאוד. בגלל עצמתו של היצר - צריך הרבה כוח רצון כדי לרסן אותו. זה דורש עבודה קשה וארוכה - על כך אמרו ח : לפי הצער השכר. למעשה, צריך  סור מרע  - להתרחק מכל מה שמעורר את היצר (כל ה מסכים  למיניהם, גם מה שרואים ברחוב.).  עשה טוב  - לפעול ולהתאמץ ולעשות במרץ רב: פעילות גופנית (כל סוגי הספורט, טיולים, מסעות) חברתית (התנדבות, תנועת נוער, חברים, משפחה) רוחנית (שעורים, שיחות, תפילות, מקומות קדושים). אחרי כל אלו להציב מטרות קצובות וקטנות שאפשר לעמוד בהן:  אני מתאפק לשלשה ימים. אחרי שעמדת במטרה הזאת:  אני מתאפק לשבוע. כך להגדיל את סרגל המאמצים בהדרגה, להתקדם לאט. יחד עם זאת לדעת שעוד יהיו נפילות ולא להתייאש אלא לראות בכך תהליך ארוך וקשה, כמו מסע מפרך: מתקדמים לאט, נופלים, קמים וממשיכים, אחרי דרך ארוכה מגיעים לתוצאה של אפס נפילות, אבל צריך סבלנות רבה.
שאלה: כשרות שוקולד בלגי: האם פרלינים של חברת דלפאי בהשגחת קהילת מעין חי-בלגיה כשרים
תשובה: לא שמעתי על הכשר בשם זה. יש כ500 הכשרים בעולם ולא כולם מוכרים ולא כולם אמיתיים.
שאלה: כשרות עופות: ראיתי לאחרונה עוף שעל התווית שלו כתוב שנשחט במשחטת עוף ירושלים, בהשגת הרב דב לנדאו. את שם הרב דב לנדא אני מכיר במומחה בכשרות, אך רציתי לשאול האם אתם מכירים את השחיטה שם, ואת נהלי המשחטה? האם כשרות העופות שם היא ברמה גבוהה (אם כן, באיזו רמה הייתם מסווגים אותה - רבנות ברמה טובה, או כמו הבדצי"ם שכתבתם עליהם שזו רמה גבוהה יותר?). שמתי לב ש עוף ירושלים לא מופיע ברשימת המומלצים אצלכם (גם לא ההכשר הנ"ל) - זה אומר שרמת הכשרות במשחטה שם אינה טובה מספיק? וחג שמח
תשובה: במשחיטה זו יש לפחות 5 פסי יצור וכל אחד עם הכשר אחר. ולכן איננו יכולים להתיחס ל"עוף ירושלים" כהכשר אלא כמפעל. לא ראינו את השחיטה של הרב דוב לנדאו כי זו שחיטה חדשה. אני מקווה שנגיע בקרוב לבקר בשחיטה שלו. בכל אופן זה אמור להיות ברמה לפחות של בד"צים.
שאלה: כיפור וכפרה: עד לפני כמה חודשים חטאתי לצערי במשכב זכר. היום אני ממש לא מאמין למה שעשיתי ולא רוצה לשמוע על זה ולהיזכר בזה כי יש לי חברה ואני אוהב אותה ואני גם מבין את מעשיי. בראש השנה הלכתי לכל התפילות והתפללתי מעומק הלב. הלכתי לסליחות בכל עשרת ימי תשובה וניסיתי לכוון כמה שיותר.ולעשות מעשים טובים ומצוות בכיפור הלכתי למקווה להיטהר ובבית הכנסתהגעתי למצב שבכיתי ממש בתפילה וגם עליתי לתיבה להתפלל. אני ממש מתחרט על מעשיי. השאלה הראשונה שלי היא. האם התכפרו לי החטאים שלי? השאלה השנייה היא האם אני לא צריך להרגיש רע בגלל שעליתי להתפלל בתיבה בבית כנסת? השאלה השלישית היא איך אני אשכח מזיכרוני את הדברים שעברתי? והשאלה האחרונה היא האם אני לא חייב לספר לחברה על מה שעברתי? מכיוון שאם אספר אז לדעתי ניפרד וחבל לי. כי בכל זאת אני באמת מתחרט על מעשיי אשמח אם תוכל לעזור לי ולתת לי תשובות. חג סוכות שמח
תשובה: 1. מי שעושה תשובה שלמה מתכפרים לו כל חטאיו. אדרבא מי שעושה תשובה מאהבה הזדונות נהפכים לזכויות מפני שהקב"ה רואה את גודל המאמץ שלך לתקן. אמרו בגמרא  במקום שבעלי תשובה עומדים אין צדיקים גמורים יכולים לעמוד. 2. וודאי אינך צריך להרגיש רע. אתה צריך להרגיש טוב מאוד מפני שעשית מאמץ גדול לחזור בתשובה שלמה. 3. אי אפשר לגרש מחשבות וזיכרונות, אבל אפשר להפוך זיכרון רע לזיכרון טוב: כל פעם שאתה נזכר בעבר שלך, תאמר לעצמך שעשית תיקון גדול לחטאיך והיום אתה בעל תשובה שאהוב אצל הקב"ה. כל פעם שתיזכר בדברים הרעים תזכיר לעצמך את כל הדברים הטובים שעשית כדי לחזור בתשובה. ויותר מכך תחשוב על דברים טובים נוספים שמתאים לך לעשות בדרך התשובה שלך. 4. אתה לא חייב לספר לחברה שלך כדי לא לקלקל את התיקון שלך. עיין תשובה ודיון בנושא בתגובות שנה טובה!!!
שאלה: איך לשכנע את אבא לתת לחבר לעשות שבת בביתנו?: אני וחבר שלי מתכננים להתחתן בעוד כחצי שנה בערך. הדבר עוד אינו ידוע להורים. מפאת המרחק הקיים בין הבית של ההורים שלי לביתם של הוריו, אנו נפגשים רק פעם בשבוע. לכן, אנחנו מאוד רוצים לעשות שבתות יחד בבית הוריו או בבית הורי, שכן כך יש לנו זמן רב יותר לבלות יחד. הבעיה היחידה היא שהאבא מתנגד שאזמין אותו. חשוב לציין שהוא היה כאן כבר פעם אחת והלך עם אחי דווקא לבית הכנסת והכל היה ר, אבל משום מה בכל פעם שאני מדברת איתו על להזמין אותו לשבת הוא מתעצבן ומסרב בתוקף, כי אנחנו עוד לא נשואים או תירוצים דומים. מה לעשות? איך אגרום לו לשנות את דעתו? סליחה על הכתיבה הרבה ו מראש!
תשובה: אפשר למצוא פתרונות טכניים: תפגשו יותר באמצע השבוע ולא יהיה לכם צורך להיות בשבת יחד. אפשר לעשות שבתות אצלו, אפשר גם למצוא חברים במקומות שונים בארץ ולעשות שבתות אצלם. אני מסכים אתך שהפתרון הנכון (גם מבחינה הלכתית!) להזמין אותו אליכם לשבת. נראה לי שהקושי טמון כעת בכך שאביך לא יודע שאתם מתכוונים להתחתן. את צריכה למצוא דרך לומר לו שזה החתן שלך. לכך צריך שיחה כנה ורגישה. את צריכה להכין את אבא שלך לשיחה: לומר לו שאת רוצה לדבר אתו על משהו שחשוב לך מאוד, שאת רוצה שהוא יקשיב לך היטב וגם את מתחייבת להקשיב לו. תמצאי זמן ומקום נוח שלא יהיה משהו שמפריע או דוחק. בשיחה תספרי לאבא שלך שהבחור הזה הוא חתנך לעתיד ושאתם צריכים זמן משותף כדי להמשיך ולפתח את הקשר וכו  לאחר מכן תשאלי את אביך מה דעתו ותקשיבי לו בתשומת לב וברגישות רבה. תתייחסי למה שהוא אומר ולאחר מכן תמשיכי לבטא את מה שאת חושבת ומה שאת רוצה וכך תתקדמו יחד לפתרון.
שאלה: ערבה- דחוף: עכשיו סדרתי את 4 המינים המהודרים שקניתי. קניתי 2 סטים של ערבות. לתדהמתי ב-2 הסטים רב עלי הערבה נשרו ונותרו בשקית. איני יודע אם כך קניתי זאת או זה קרה כשהן היו במקרר, אולי דברים פגעו בהן.וגרמו לכך. האם ניתן יהיה לברך מחר בבוקר על 4 המינים? חג שמח צחי
תשובה: אפשר שהערבה שלך פסולה (תראה אותה לרב שלכם). הפתרון הוא לבקש מאחר לברך על הלולב שלו או לנסות להשיג בזריזות ערבה ראויה. חג שמח